ཡུལ་གྱི་ཚད་བཀག་ཅེས་པ་ནི་བརྙན་རིས་དང་བརྙན་ཡིག་གི་ཡིག་གཟུགས་ཆེ་ཆུང་།དེ་བཞིན་བརྙན་ཡིག་གི་ཐིག་ཕྲེང་སོགས་ལ་གོ་བ་ཡིན་ཏེ།བརྙན་རིས་ཀྱི་ཆེ་ཆུང་དང་འཁྲབ་སྟོན་པའི་ཁ་དབྱིབས་ཀྱིས་བརྙན་ཡིག་གི་ཆེ་ཆུང་ཐག་བཅད་ཡོད།དེ་བས་ཡུལ་གྱི་ཚད་བཀག་ཡོད་པས་དབང་གིས་བརྙན་ཡིག་ལོ་ཙཱ་བས་གང་བསྒྱུར་བྱའི་མ་བརྙན་གྱི་ཡི་གེའི་གོ་བ་མ་བོར་བའི་རྨང་གཞིའི་སྟེང་ནས་འཕྲི་བསྒྱུར་དང་བསྡུས་བསྒྱུར་གྱི་ཐབས་ལེགས་པོ་སྤྱོད་པར་མ་ཟད།དགོས་མེད་ཀྱི་ཡིག་ཚོགས་སྤང་ནས་གནད་བསྡུས་དོན་གསལ་དུ་བསྒྱུར་བར་འབད་དགོས།